નવસારીના એસટી બસ ડેપોની ગણના રાજ્યના મોટા બસ ડેપોમાં થાય છે. અહીંથી મોટી સંખ્યામાં બસ ટ્રીપોની આવનજાવન થાય છે. સરકારે રાજ્યના મોટા ડેપોની જગ્યાએ અદ્યતન બસ ટર્મિનલ બનાવવાનો નિર્ણય લીધો હતો. અંદાજે 100 કરોડ રૂપિયાથી વધુના ખર્ચે બનનાર બસ ટર્મિનલનું ખાતમુહૂર્ત ત્રણ-ચાર મહિના અગાઉ કરવામાં આવ્યું હતું. જોકે હજુ નવીન ટર્મિનલનું કામ શરૂ કરાયું નથી. નવસારીનો બસડેપો છે. તેમાં બસસ્ટેન્ડ (મુસાફરોની આવજા) ઉત્તર બાજુએ છે તથા એસટીનો વર્કશોપ રસ્તાની સામી બાજુ દક્ષિણ બાજુએ છે. મળતી માહિતી મુજબ હાલ બસ સ્ટેન્ડ જ્યાં છે જગ્યાએ નવીન બસ ટર્મિનલનું કામકાજ શરૂ થનાર છે. જેને લઈને બસ સ્ટેન્ડ હાલમાં જ્યાં વર્કશોપ છે એ જગ્યા નજીક કાર્યરત કરવામાં આવશે.